[{"text_idx": "#000002", "text": "D ligako bigarren saioa burutu da Gaztetxean. Etxeko taldea Muinoko Katuak Resurrection izan da eta gonbidatuak Zalduondotik etorri diren Lautadako Ahuntzak (belarri eta guzti). 21:00ak aldera batu gara 60 lagun afalorduan eta barneko hotza giro paregabearekin berotu dute bertsolariek. Izan dugun afari goxoak ere zerikusia izan du giroan, eta nola ez kopak! Gaztetxera hurbildu garen guztion poz nagusiena Ekaitz Samaniego gure artean egotea izan da! Ongi etorri Ekaitz!"}, {"text_idx": "#000003", "text": "Maialen Kortabarria ibili da gai jartzaile lanean, beti bezain fin. Saio honetan idatzizko modalitatean bi talde izan ditugu; lehenik Palmondo Tristeak aritu dira: 10 bat lagun Gaztetxeko eszenatokira mozorrotuta igo dira gitarra baten laguntzaz, haien artean Ekaitz. Gaztetxeko gazteek haiei buruzko hainbat bertso sorta kantatu dituzte, eta erritmoa jarri diote batak besteari botatako \u201cpullita\u201d bakoitzari. Bigarrenik, Amaia zentroko bertso eskolako lagunak izan ditugu: hiru promesa gazte Ander Solozabalen gitarraren laguntzaz. Muinoko katuak izan dituzte jopuntuan eta Bidelapurraken Harraparia abestiarekin abestu dute."}, {"text_idx": "#000004", "text": "Bat bateko saioari dagokionez, etxeko taldea hasi da agurrarekin; zazpi \u201cgazte\u201d mitikoz osatutako taldea, Maialen Saez de Okariz, Amaia Lasaga, Maite Solozabal, Uxue Ruiz de Arkaute, In\u0303aki Vin\u0303aspre, Ekaitz Samaniego eta Ander Solozabal. Aspaldiko kontuak ekarri dituzte gogora, adibidez, nola printzipaletik behera jausi zitzaien behin bonboa. Haiek argi utzi dute Lautada garaitzea erraza dela eta horrela hasi zen inoiz banandu ez diren katuen resurrekzio gala. Lautadako 4 ahuntz etorri dira: Oihane Perea, Aitor Najera, Markel Yoller eta Irati Anda. Katuek bezala doinuarekin mozorrotuta eta koro eta guzti, natural-natural ibili dira beste taldekideei buruz solasean, barre algarak sorrarazi dituzte."}, {"text_idx": "#000005", "text": "Hurrengo ariketetan egun pil-pilean dauden gaiak jorratu dira: In\u0303aki eta Irati greba orokorrari buruz eta jada hildako 14 langilei buruz aritu dira. Bestetik, Oihane eta Ander politikari bihurtu dira eta haien buruak lehendakaritzara aurkeztu ondoren telebistako debate saio batean murgildu ditu gaiak. Lau oinak emanda Uxue eta Markel ibili dira; biek oso airoso gauzatu dituzte bertsoak. Aitorrek eta Maitek zortziko nagusian bertso bana sortu behar izan dituzte. Biak gauarekin lotuta, \u201cetxetik irten eta berriro / liatu naiz gaur gauean\u201d amaierarekin Aitorrek ostegun gauak ekarri ditu gogora eta Maitek aldiz, \u201cgauak, kaleak gureak dira / ozen esan ahal dugu\u201d bukaerarekin, emakumeen indarra goraipatu du."}, {"text_idx": "#000006", "text": "Kopletako saioa Ben\u0303at Goitiak gitarraz lagunduta etxeko taldeak hasi du eta bertan Ekaitz, Amaia eta Uxue ibili dira kantuan, bertsoez kokotaraino dauden gaztetxeroak izanik. Lautadako Irati, Aitor eta Oihane ahuntzak bertxokotarrak izan dira eta euren ezizenak bilatzen aritu dira. Oihanek argi du berea \u201cNik dut barrena gorria, puntua ondo jarria ni izango naiz irratsaioko amona mantangorria\u201d."}, {"text_idx": "#000007", "text": "Epaileek euren lana bete bitartean agurrak bota dituzte. Kanpoko taldeak, gitarra izan du bidelagun berriro ere \u201cNo woman no cry\u201d doinuaren, publikora bideratu dituzte eskerrak eta Ekaitzen ongi etorria eta beste taldeko emakumeen birsortzea goraipatu dute. Muinoko katuen azken agurra Maitek bota du, hunkigarria izan da eta barneko oroitzapenetik abiatu da, \u201cbidea bizi eta gozatu nahi duzuena izaten\u201d esaten amaitu da bertso saioa. Puntuazioak batu ondoren, irabazlearen izena esan du Maialen Kortabarriak, ZORIONAK MUINOKO KATUAK RESURRECTION!"}, {"text_idx": "#000016", "text": "Besame,Besame muchoComo si fuera e\u0301sta nocheLa u\u0301ltima vez"}, {"text_idx": "#000017", "text": "Besame, besame muchoQue tengo miedo a perdertePerderte despue\u0301s"}, {"text_idx": "#000028", "text": "Koadrilla abolitzeko, noiz jarriko dugu zita"}, {"text_idx": "#000030", "text": "Kuadrillarteko 3. asteburuko 4 saioak burutu ostean, azken eta erabakigarria izango den hurrengo asteburuko 3 saioei begira da liga. Lau saio joikatu dira Gasteizen, Kakiturrin, Gaztetxean, Errekaleorreko Gaztetxean eta Mendiolan. Asteburuko hotz-beroak kendu zituzten bertsolarien doinu eta errimekin. Kakiturriko Gladioloreak (Gasteiz), Muinoko Katuak Resurrection (Gasteiz), Konde Basoko Iluek (Aramaio) eta Sumendiola bete poto (Gasteiz) taldeak izan dira garaile saioetan. Azken hau, A ligako garaile izan da eta beraz finalaurrekoetarako txartela lortu du, Agurainen kantatuko dute datorren otsailaren 29an."}, {"text_idx": "#000032", "text": "Kuadrillartekoko 4 saio Gasteizen -"}]